29/07/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Corrección de erros no anuncio de apertura do trámite de competencia de proxectos do expediente de solicitude dunha concesión de augas superficiais para a instalación dun aproveitamento hidroeléctrico no Lago de Meirama (AC/11/177)

Advertido un erro no anuncio publicado no Boletín Oficial da Provincia da Coruña número 135, do 20 de xullo de 2021, polo que se fai pública a apertura do trámite de competencia de proxectos do expediente de solicitude dunha concesión de augas superficiais para a instalación dun aproveitamento hidroeléctrico no Lago de Meirama, concellos de Cerceda e Carral (A Coruña), procédese a efectuar a seguinte corrección: Onde dí: “As peticións xunto cos documentos técnicos e ambientais deberán presentarse na Sede Electrónica da Xunta de Galicia (https://sede.xunta. gal) indicando no destino a Consellería de Infraestruturas e Mobilidade, Augas de Galicia. En toda a documentación achegada deberá referenciarse a clave do expediente que figura no encabezamento deste anuncio.” Debe dicir: “As peticións presentaranse na sede electrónica da Xunta de Galicia, utilizando o modelo xenérico de presentación de escritos (https://sede.xunta. gal/detalle-procedemento? codtram=PR004A) indicando no destino a Consellería de Infraestruturas e Mobilidade, Augas de Galicia e facendo referencia á clave do expediente que figura no encabezamento deste anuncio. Os documentos técnicos e ambientais, presentaranse en sobre debidamente precintado e lacrado (catro exemplares: un en formato papel e tres en formato dixital), na forma indicada para a presentación de arquivos que superen os 50 MB, de xeito que se presentarán presencialmente nalgunha das oficinas de rexistro. No exterior deste sobre, indicarase tamén como destino a Consellería de Infraestruturas e Mobilidade da Xunta de Galicia, Augas de Galicia e facendo referencia á clave do expediente que figura no encabezamento deste anuncio. Alternativamente ao recollido no parágrafo anterior, o peticionario, se o desexa, poderá presentar ao abeiro do disposto no artigo 106 do RDPH, a súa petición xunto cos catro exemplares da documentación técnica e ambiental (un en formato papel e tres en formato dixital), en sobre ou paquete pechado debidamente precintado e lacrado, perante o rexistro dos servicios centrais de Augas de Galicia sito na praza Camilo Díaz Baliño, 7-9, 15781, Santiago de Compostela, á atención da directora de Augas de Galicia, especificando no exterior do sobre ou paquete, o expediente de solicitude da concesión de referencia e a clave do mesmo que figura no encabezamento deste anuncio. Nesta modalidade de presentación, por mor da situación epidemiolóxica, será necesario pedir cita previa para levar a termo a presentación, nalgún dos seguintes teléfonos: 981-545345; 981-543961; 981-545476; 981-544726. Á vista do antedito, o prazo dun (1) mes outorgado inicialmente para a presentación das peticións xunto cos documentos técnicos e ambientais correspondentes, comezará a computar desde a publicación da presente corrección de erros no Boletín Oficial da Provincia da Coruña. Santiago de Compostela, 23 de xullo de 2021. A directora de Augas de Galicia Teresa María Gutiérrez López